

**Všeobecné záväzné nariadenie Obce Pleš**

**č. 01/2025 o používaní pyrotechnických výrobkov**

 **Všeobecné záväzné nariadenie Obce Pleš**

**č. 01/2025 o používaní pyrotechnických výrobkov**

**na území obce Pleš**

 Obecné zastupiteľstvo v Pleši v súlade s článkom 68 Ústavy Slovenskej republiky, § 6 ods.1 a § 4 ods. 3 písm. n) zákona č. 369/1990 Zb. o obecnom zriadení v znení neskorších predpisov, podľa § 53 Zákona č. 58/2014 Z.z. o výbušninách, výbušných predmetoch a munícií a o zmene a doplnení niektorých zákonov v znení neskorších predpisov (ďalej len „zákon o výbušninách“) a podľa Nariadenia vlády č. 70/2015 Z.z. o sprístupňovaní pyrotechnických výrobkov na trhu.

 **Článok 1**

**Predmet úpravy**

Toto nariadenie v záujme ochrany verejného poriadku ustanovuje pravidlá a podmienky používania pyrotechnických výrobkov kategórie F2 a F3 na území obce Pleš.

**Článok 2**

**Používanie pyrotechnických výrobkov na zábavné a oslavné účely**

1. Používanie pyrotechnických výrobkov kategórie F2 a F3, ktorými sú petardy, zábleskové petardy, batérie petárd, batérie petárd s externou oporou, batérie zábleskových petárd, batérie zábleskových petárd s externou oporou, výmetnice, míny, ríske sviece, rakety obsahujúce pyrotechnickú jednotku, ktorej hlavným efektom je hluk a kombinácie obsahujúce ako prvok petardy alebo zábleskové petardy, je celoročne zakázané.
2. Používanie pyrotechnických výrobkov kategórie F2 a F3, ktorých použitie nie je zakázané podľa § 53 odseku 2 zákona, možno použiť iba s predchádzajúcim súhlasom obce na základe písomnej žiadosti o súhlas podľa §53 ods. 5 zákona.
3. Obec Pleš na účely § 53 ods. 5 zákona stanovuje správny poplatok vo výške 30,-€.
4. Zakazuje sa používať pyrotechnické výrobky v areáloch „kostola - modlitebne“, pohrebiska, na športoviskách a detských ihriskách v súlade s § 53 ods. 3 zákona č. 58/2014 Z.z. o výbušninách, výbušných predmetoch a munícií.

**Článok 3**

**Záverečné ustanovenia**

Toto nariadenie bolo schválené Obecným zastupiteľstvom v Pleši dňa 27. 03. 2025

 uznesením číslo: 03/2025

Toto nariadenie nadobúda účinnosť dňa: 15. 04. 2025

 ......................................

 Miroslav Plaucha

 starosta obce

Schválené všeobecne záväzné nariadenie bolo vyhlásené vyložením na úradnej tabuli a webovej stránke obce dňa: 31. 03. 2025

Schválené všeobecne záväzné nariadenie bolo zložené dňa: ..................................